Document ID: 31988R0722

KOMISSION ASETUS (ETY) N:o 722/88,
annettu 18 päivänä maaliskuuta 1988,
asetuksen (ETY) N:o 426/86 3 artiklan 1 a kohdan soveltamista koskevista yksityiskohtaisista säännöistä tomaattijalosteille myönnettävän tuen osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (ETY) N:o 3909/87(2), ja erityisesti sen 3 artiklan 4 kohdan,
sekä katsoo, että
tomaattien tuottajien ryhmittymien ja jalostajien tai niiden yhdistysten välisten sopimusten tekemisen kannustamiseksi asetuksen (ETY) N:o 426/86 3 artiklan 1 a kohdassa säädetään jalostajille myönnettävästä lisäpalkkioista tietyin edellytyksin; erityisesti tuottajien ryhmittymien yhdistyksen tai liiton kanssa tehtyjen sopimusten olisi käsitettävä jalostajan jalostamasta kokonaismäärästä merkittävä prosenttiosuus, joka on vahvistettu neuvoston asetuksella (ETY) N:o 3732/87(3) 60 prosenttiin, ja Espanjan ja Portugalin osalta 15 prosenttiin,
tämän lisäpalkkiojärjestelmän soveltamista koskevien yksityiskohtaisten sääntöjen mukaisesti olisi määriteltävä erityisesti ilmaisu "tuottajien yhdistykset"; sillä olisi tarkoitettava hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun asetuksen (ETY) N:o 1035/72(4), sellaisena kuin se on viimeksi muutettuna asetuksella (ETY) N:o 223/88(5), 13 artiklan mukaisesti laillisesti tunnustettuja tuottajajärjestöjä sekä yhdistyksiä, jotka on perustettu tarjonnan keskittämiseksi ja hyödyn saamiseksi tästä palkkiosta; viimeksi mainitut eivät kuitenkaan saa haitata tuotantoalalla toimivien tuottajajärjestöjen toimintaa,
olisi säädettävä palkkiohakemuksen jättämisestä samaan aikaan kuin hedelmä- ja vihannesjalosteiden tuotantotukijärjestelmän soveltamista koskevista yksityiskohtaisista säännöistä 8 päivänä kesäkuuta 1984 annetun komission asetuksen (ETY) N:o 1599/84(6), sellaisena kuin se on viimeksi muutettuna asetuksella (ETY) N:o 648/88(7), 11 artiklan 4 kohdan mukaisesti jätettävä tuotantotukihakemus, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 426/86 3 artiklan 1 a kohdan soveltamiseksi "tuottajien yhdistyksellä" tarkoitetaan:
- tuottajien järjestöjä, jotka on perustettu ja tunnustettu asetuksen (ETY) N:o 1035/72 13 artiklan mukaisesti,
- yhdistyksiä, jotka on perustettu edellä mainitussa 3 artiklassa tarkoitettujen sopimusten tekemiseen; kyseinen jäsenvaltio on tunnustanut nämä yhdistykset, mikäli niiden jäsenet eivät kuulu tuottajien järjestöön, jotka on tunnustettu asetuksen (ETY) N:o 1035/72 13 artiklan mukaisesti, eivätkä aio antaa koko tuotantoaan tai osaa siitä muiden yhdistysten haltuun.
2 artikla
Oikeus asetuksen (ETY) N:o 426/86 3 artiklan 1 a alakohdassa säädettyyn palkkioon myönnetään jalostajalle, jalostajien yhdistykselle tai liitolle, kun tuottajajärjestöjen kanssa tehtyjen sopimusten mukaan toimitettujen tuoreiden tomaattien kokonaismäärä on otettu haltuun ja kun edellä mainitussa 3 artiklassa tarkoitettujen sopimusten käsittämät määrät ovat vähintään yhtä suuret kuin `merkittäviksi määritellyt prosenttiosuudet`, jotka neuvosto on vahvistanut suhteessa jalostettuun kokonaismäärään noudatettaessa edellä mainitussa 3 artiklassa tarkoitettuja sopimuksia.
3 artikla
Jokaiselle palkkioon oikeutetulle maksettavan palkkion määrittämiseksi olisi määritettävä todellinen prosenttiosuus, jota edustavat asetuksen (ETY) N:o 426/86 3 artiklan 1 a kohdassa tarkoitettujen erityissopimusten mukaan toimitetut määrät suhteessa jalostukseen toimitettuihin kokonaismääriin ja tuotantotukeen oikeuttaviin määriin. Kyseisen palkkion laskemiseksi edellä mainittua todellista prosenttia sovelletaan maksettavan tuotantotuen kokonaismäärään.
4 artikla
Jalostajan on jätettävä yksi palkkiohakemus kyseisen jäsenvaltion nimeämälle elimelle samaan aikaan kuin asetuksen (ETY) N:o 1599/84 11 artiklan 4 kohdan mukaisesti jätettävä tuotantotukihakemus. Markkinointivuoden 1987/1988 osalta palkkiohakemus voidaan kuitenkin jättää viimeistään 15 päivänä huhtikuuta 1988.
Palkkiohakemukseen on liitettävä todiste siitä, että asetuksen (ETY) N:o 426/86 3 artiklan 1 a alakohdassa tarkoitetut jalostussopimukset on tehty tämän asetuksen 1 artiklan mukaisesti tunnustettujen tuottajayhdistysten kanssa.
5 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä maaliskuuta 1988.

Labels: 17
6